Þetta eru einmitt lokaklukkustundirnar á þessum túr . Þú byrjaðir að gefa út tónlist með Pascal Pinon 2009 , þá varstu fjórtán ára , nýfermd . Árið 2014 eða þar í kring varstu að spila með Gangly . Ég vissi þetta allt sko , en ég var kannski ekki alveg með ártölin á tæru . Katrín : Ekki ? Þú þarft bara að gera nógu mikið þangað til vonandi tekur einhver annar að sér að gera þetta fyrir þig . Hver er konan ? Ég las um daginn Wikipedia-greinina hjá Þorgrími Þráinssyni barnabókarithöfundi . Hún var mjög … ítarleg . Grunsamlega ítarleg . Vilt þú byrja á því að kynna aðeins Laurie ? Jófríður : Já . Var gift Lou Reed síðustu hvað , tíu , fimmtán árin af hans lífi . Þau unnu mikið saman og saga þeirra hjónabands er falleg . Og það er það sem ég er svo rosalega hrifin af . Eins og við vorum að tala um er hún rosalega falleg kona , en hún spilar alls ekki inn á það . Það er frekar eins og hún trappi það niður ef eitthvað er . Kemur eiginlega alltaf fram í jakkafötum , alls konar mismunandi jakkafötum . Hún er með drengjakoll og hárið allt upp í loft eins og klikkaður vísindamaður . Enda er hún dálítið tengd inn í vísindaheiminn , finnst mér . Það er svo ótrúlegt að vera á þessum aldri og í fyrsta lagi að vera ennþá að , og að vera alltaf að taka inn þessar nýjungar ! Eins og núna er hún að gera VR sýningu , Chalkroom , sem er ótrúlega fallegt verk . Hún er ekkert að festast í neinum tímabilum , hún heldur bara áfram , flæðir með . Og svo hefur hún búið til alls konar radd-effecta og vinnur mikið með þá . Katrín : Þetta er mesti smellurinn , en samt mjög ólíklegur smellur . Ég hef orðið fyrir mjög miklum áhrifum frá mínímalistum eins og Philip Glass , Steve Reich og allri þessari bylgju . Þessi endurtekning , þetta þarna : „ ha-ha-ha-ha “ , og það allt saman , talaði rosamikið til mín . Hún er að tala um flugvélar , flugvélar frá Ameríku og „ This is the hand , the hand that takes “ . Hún er í símanum að hringja í einhvern æðri mátt eða móður sína , þessa móðurfígúru sem er svo sterk . Og hún er með tilvitnun í Tao Te Ching , sem talar um að ef þú týnir Tao , þá er alltaf goodness eða kærleikur og ef þú týnir því þá er alltaf þetta og þetta . Fyrst þegar ég heyrði þetta lag , þá spáði ég í textann , en ég túlkaði hann öðruvísi . Ég var bara í spá í þetta með móðurímyndina , hún er að segja eitthvað svona : „ take me in your arms , your electronic arms , your automatic arms “ , eða eitthvað í þá áttina og ég var bara að spá í þessa ósjálfráðu móðurást einhvern veginn . Þannig að hún fór að gera þetta verk og var með þessa kynningu . Og það fyrsta sem hún gerði á þessum tónleikum eða kynningu , var að láta allan salinn öskra . Þetta var svo flott , þetta var svo ótilgerðarlegt , að gera þetta í staðinn fyrir að biðja fólk um að sitja saman og gráta , eða ég veit það ekki . Að skoða þessa list sögumannsins , hvað einkennir góðan sögumann og hvernig hún nær að nota röddina og orðin til þess að stjórna algjörlega upplifun okkar . Stjórna ferðalaginu . „ Ég er listamaður því ég vil vera frjáls . Þar er Kronos að spila og hún er mest bara að tala , segja sögur . Og platan hennar , The Heart Of A Dog , er líka mikið þannig . Jófríður : Já , þegar þú sýndir mér þetta þá hafði ég séð hvorugt , en þetta minnti mig á Michael Jackson . Dansinn , taktarnir , sándið , dramatíkin , lúkkið . Laurie var algjörlega að taka Michael Jackson á þetta , fannst mér . Að hún væri bara að reyna að vera freak . Sló óvænt í gegn í poppheiminum með laginu O-Superman árið 1982 . Hún sest niður og byrjar að spila á fiðluna eins og gítar , heldur á henni í fanginu , byrjar að strömma á fullu , frekar aggressívt og byrjar svo að syngja með effekt á röddinni þannig að hún hljómar mjög skrækróma , svona : „ ííííííí ” , þvílík óhljóð og ég held að enginn hafi verið að búast við þessu . Og í þýskum sjónvarpsþætti fer hún með mónólóg á þýsku með effekt á röddinni þannig að hún hljómar eins og karlmaður . Katrín : Það er sjarminn hennar . Hún hefur unnið með fullt af fólki . Lou Reed , Philip Glass , Brian Eno , og hún gaf út lag með Peter Gabriel sem heitir This is the Picture ( Excellent Birds ) . Jófríður : Það er það sem einkennir þetta svo mikið . Hún er alltaf að fylgja þessari sannfæringu , þessari rödd , og sleppir þar af leiðandi við svo mikið af þessum klisjum sem eldast illa . Stundin áskilur sér rétt til að fjarlægja ærumeiðandi og óviðeigandi athugasemdir . Nýtt á Stundinni Ég safna fullt af drasli Kolbeinn Hólmar Stefánsson Illa hönnuð fátækrahjálp Leikfélag sem upphefur fjölmenninguna stígur á svið Viðtal Ritstjórn Erum við í himnaríki ? Oftraust í Noregi ? Málaði yfir sárin með gleði Viðtal Heldur í gamla sjarmann Lúkasjenkó þaulsetinn á valdastólnum Þegar nasisminn lá í dvala Jólabasar , jólatónleikar og hamfarahlýnun